钦定古今图书集成/明伦汇编/氏族典/第347卷 > 周期雍
## 钦定古今图书集成/明伦汇编/氏族典/第347卷 > 周期雍

按《明外史周期雍传》：“期雍，字汝和，江西宁州人。正德
三年进士。授南京御史。清军广东，劾武定侯郭勋，勋
被责，出为福建佥事。宸濠反，简锐卒赴讨。嘉靖初，为
浙江参议，讨平温、处矿盗。再迁湖广按察使，擢右佥
都御史，巡抚顺天。入为大理卿，历拜刑部尚书。郭勋
修前郤，会风霾，劝帝罢免大臣，期雍遂去位，家居十”
年卒。